Document ID: 32006R0424

ΚΑΝΟΝΙΣΜΌΣ (ΕΚ) αριθ. 424/2006 ΤΗΣ ΕΠΙΤΡΟΠΉΣ
της 13ης Μαρτίου 2006
σχετικά με την έκδοση αδειών για την εισαγωγή ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) κατά την περίοδο από 11 Απριλίου 2006 έως 10 Απριλίου 2007
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94 (1),
τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (2),
τον κανονισμό (ΕΚ) αριθ. 658/2004 της Επιτροπής, της 7ης Απριλίου 2004, για την επιβολή οριστικών μέτρων διασφάλισης στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) (3), και ιδίως το άρθρο 8 παράγραφος 1,
Εκτιμώντας τα ακόλουθα:
(1)
Οι ποσότητες για τις οποίες υποβλήθηκαν αιτήσεις έκδοσης αδειών από τους παραδοσιακούς εισαγωγείς και από άλλους εισαγωγείς βάσει του άρθρου 5 του κανονισμού (ΕΚ) αριθ. 658/2004, υπερέβαιναν τις διαθέσιμες ποσότητες για τα προϊόντα καταγωγής Λαϊκής Δημοκρατίας της Κίνας (ΛΔΚ).
(2)
Κρίνεται τώρα αναγκαίο να καθοριστεί, ανά κατηγορία εισαγωγέα, η αναλογία της ποσότητας του προϊόντος που αποτελεί αντικείμενο αίτησης, η οποία μπορεί να εισαχθεί με χορήγηση αδείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αιτήσεις για τη χορήγηση αδειών εισαγωγής που υποβλήθηκαν δυνάμει του άρθρου 5 παράγραφος 1 του κανονισμού (ΕΚ) αριθ. 658/2004, γίνονται δεκτές στο ποσοστό των ζητούμενων ποσοτήτων, όπως καθορίζεται στο συνημμένο παράρτημα.
Άρθρο 2
Ο παρών κανονισμός αρχίζει να ισχύει στις 11 Απριλίου 2006 και εφαρμόζεται μέχρι τις 10 Απριλίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 2006.

Labels: 3
17
18
5